b'\n_START_ARTICLE_\nDesperado (elokuva)\n_START_SECTION_\nTarina\n_START_PARAGRAPH_\nElokuvassa El Mariachi (Antonio Banderas), jonka edellisess\xc3\xa4 elokuvassa ammuttu k\xc3\xa4si edelleenkin vaikeuttaa soittamista, on muuttunut huumeparoneja mets\xc3\xa4st\xc3\xa4v\xc3\xa4ksi kostajaksi, joka haluaa n\xc3\xa4in kostaa edellisess\xc3\xa4 elokuvassa kuolleen rakastajansa kohtalon. Mariachilla on edelleenkin mukanaan Azulilta varastamansa kitarakotelo, joka on t\xc3\xa4ynn\xc3\xa4 aseita, ja se on h\xc3\xa4nen kostonsa v\xc3\xa4likappale._NEWLINE_Mariachin kohteena on tunnettu huumeparoni Bucho, joka on kuullut Mariachista liikkuvia huhuja ja valmistautunut t\xc3\xa4m\xc3\xa4n kohtaamiseen. Ennen kostoaan Mariachi kuitenkin kohtaa kirjakaupan omistavan Carolinan (Salma Hayek) ja saa tiet\xc3\xa4\xc3\xa4 koko kaupungin olevan osallisena suuressa huumeiden piilotuksessa.'